<p>Spații de închiriat in Bucuresti, sector 1 in cladirea Centrul de Afaceri Nord. Aceasta este amplasata in cartierul Aviației, nordul capitalei, la intersecția străzilor Siriului și Nicolae Coculescu. Vecinătățile includ clădiri de birouri și rezidențiale.</p>
<p>Clădirea este situată la 250 de metri distanţă de Strada Alexandru Serbanescu, principala arteră de circulație din zonă, respectiv la 600 de metri de cartierul de birouri Nicolae Caramfil și 800 de metri de noul cartier de birouri Barbu Vacarescu, dezvoltat în jurul stației de metrou Aurel Vlaicu.</p>
<p>Amplasamentul beneficiază de o accesibilitate bună cu automobilul. Transportul public include stație de tramvai la mai puțin de 3 minute de mers pe jos, respectiv metrou (stația Aurel Vlaicu) și autobuze la 7-10 minute de mers pe jos.</p>
<p>Centrul de Afaceri Nord este o cladire modernă de birouri,&nbsp; finalizată în 2007, cu o suprafață închiriabilă de 1.600 m2, desfașurată pe 5 niveluri (D+P+3).</p>