<p>AGN Business Center este o clădire de birouri de clasă A, amplasata în zona centrală a municipiului Timișoara, în Piața Consiliul Europei, pe Calea Aradului.</p>
<p>Clădirea este situată la mai puțin de 500 de metri distanță de zona ultracentrală istorică, de care este legată direct prin Calea Alexandru Ioan Cuza. In proximitatea clădirii se gasește centrul comercial Iulius Mall, parte a noii dezvoltări OpenVille.</p>
<p>Locația este în plină dezvoltare ca noul centru de afaceri al Timișorii, incluzând clădiri existente de clasă A și B, alături de proiectul în dezvoltare OpenVille.</p>
<p>AGN Business Center beneficiază de o accesibilitate excelentă, având conexiune rapidă cu arterele majore de circulație din municipiu. Transportul public este reprezentat de numeroase linii de autobuz, cu stație amplasată în fața clădirii.</p>