<p style="text-align: justify;">United Business Center (UBC) reprezintă cel mai amplu proiect de birouri care se dezvoltă, în prezent, în Timişoara. Totodată, UBC este parte a ansamblului Openville, cel mai mare proiect de tip mixt din vestul ţării. Dezvoltat în două etape, Openville va include, în total, 7 clădiri de birouri clasa A, cu o suprafaţă închiriabilă de 130.000 m2, care vor forma polul de business al regiunii.</p>
<p style="text-align: justify;">Proiectul Openville este dezvoltat în jurul actualului Iulius Mall, la limita zonei centrale a municipiului Timişoara, la doar 800 de metri de inima centrului istoric - Piața Unirii. Proiectul are deschidere generoasă către Piața Consiliul Europei.</p>
<p style="text-align: justify;">Accesibilitatea este excelentă, proiectul fiind amplasat într-un nod major de infrastructură rutieră, la intersecţia bulevardelor Calea Aradului, Calea Circumvalaţiunii, Calea Torontalului. Infrastructura de transport în comun include linii de autobuz și troleibuz, cu stații la limita Openville.</p>
<p style="text-align: justify;">Primele trei clădiri (UBC 1, UBC 2, UBC 3) au fost deja&nbsp; finalizate in intervalul 2017-2019 si au o suprafaţă închiriabilă totala de peste 51.000 m2, fiind inchiriate catre chiriaşi majori, precum: Microsoft, Bitdefender, Atos, Intel, Ness Digital Engineering, ACI, Visma, NTT Data, PwC, Veoneer etc.</p>
<p style="text-align: justify;">A patra clădire (UBC 0), prevăzută să devină cea mai înaltă clădire din România (155 metri, 27 de etaje), va include o suprafaţă office închiriabilă de 52.000 m2. UBC 0 se află în construcţie, termenul estimat de livrare pe piaţă fiind 2020.</p>
<p style="text-align: justify;">Imobilele beneficiază de cele mai moderne specificaţii de clasa A şi sunt aliniate la standardele internaţionale de sustenabilitate, respectând principiile pentru clădirile verzi. De asemenea, toate clădirile UBC îmbină spaţiile office cu cele de retail, având, la parter, cafenele, restaurante şi operatori de servicii diverse.</p>
<p style="text-align: justify;">Clădirile de birouri UBC prezintă avantajul proximităţii faţă de serviciile oferite de Iulius Mall Timişoara: acces la zona de food court, restaurante, cafenele, centru de fitness, 350 de magazine, cinema multiplex, grădiniţă, clinici medicale, servicii variate şi locuri de parcare. Odată cu finalizarea primei etape, serviciile disponibile în proiect vor fi completate cu: un parc, săli de evenimente, o grădiniţă şi o şcoală primară în limba engleză, locaţii tematice de food&amp;beverage şi multe altele.</p>