<p style="text-align: justify;">Închiriere birouri in Bucuresti, sector 1 in cladirea Construdava. Aceasta este amplasata in nordul Bucurestiului, pe Bulevardul Pipera, intre rondul giratoriu Bulevardul Pipera cu Soseaua Bucuresti Nord (OMV / McDonald’s; 700 metri distanta) si Strada Iancu Nicolae (1,7 km).</p>
<p style="text-align: justify;">Cladirea este situata in extinderea zonei de birouri Pipera, a treia concentrare de birouri ca marime din Bucuresti, alaturi de functiuni precum show-room-uri, spatii de retail si servicii, stoc rezidential nou etc.</p>
<p style="text-align: justify;">Accesul cu automobilul se face pe Bulevardul Pipera (DJ200B), sosea cu 2 benzi de circulatie pe fiecare sens care leaga zonele de birouri metrou Aurel Vlaicu – Pipera si apoi continua prin zona rezidentiala Pipera pana la soseaua de centura.</p>
<p style="text-align: justify;">Zona este deservita de liniile de autobuz R450 si R459, cu statii amplasate la 2-3 minute de mers de cladire (200-250 metri distanta), asigurand o conexiune directa cu statia de metrou Pipera. &nbsp;</p>
<p style="text-align: justify;">Construdava este o cladire moderna de birouri livrata in anul 2006, desfasurata pe 2 niveluri subterane, parter si 8 etaje. Cladirea are o suprafata inchiriabila totala de 9.238 m2 si un etaj curent de 1.100 m2.</p>
<p style="text-align: justify;">Parcarea include 220 locuri, corespunzand unei ratii excelente de 1 loc : 40 m2 de birouri. Alte facilitati in cladire: cantina complet echipata la etajul 7, terasa si lounge la parter cu vedere spre lac.</p>
<p style="text-align: justify;">Cladirea este sediul companiei Metro Systems, divizia de IT a grupului german Metro. &nbsp;</p>