<p style="text-align: justify;">Spatii de birouri de inchiriat in sectorul 1, in zona cea mai reprezentativa a Caii Victoriei, intre intersectia cu strazile Piata Amzei si George Enescu, la mai putin de 100 de metri de <a href="https://www.radissonhotels.com/ro-ro/hoteluri/radisson-blu-bucharest">Hotelul Radisson Blu</a> si 350 metri de Ateneul Roman.</p>
<p style="text-align: justify;">Cladirea este situata langa magazinul COS, la 600 de metri de Piata Romana si la jumatatea distantei (1 km) intre Piata Victoriei si Piata Universitatii. &nbsp;&nbsp;&nbsp;</p>
<p style="text-align: justify;">Vecinatatile cladirii includ functiuni mixte: spatii de birouri si cladiri administrative, spatii comerciale (COS, MaxMara, Burberry, Velocita etc.), hoteluri (Radisson Blu, Athenee Palace Hilton, Mercure, Golden Tulip), spatii culturale si de petrecere timp liber, stoc rezidential etc.</p>
<p style="text-align: justify;">Accesul cu automobilul se realizeaza pe Calea Victoriei, artera cu sens unic de circulatie dinspre Piata Victoriei catre Splaiul Independentei, cu doua benzi de circulatie si pista de biciclete.</p>
<p style="text-align: justify;">Transportul public include o principala concentrare la Piata Romana (metrou, autobuze si troleibuze), accesibila la 6-8 minute de mers de cladire, respectiv alte mijloace in 2-10 minute de mers si in jurul Pietei Victoriei si Pietei Universitatii.</p>
<p style="text-align: justify;">Palatul Societatii Politehnice este o cladire istorica majora, proiectata de arhitectul Petre Antonescu si finalizata in anul 1928. Cladirea este desfasurata pe subsol, parter si 6 etaje, accesul la etaje fiind realizat cu 2 lifturi si pe scari. Parterul cladirii include spatii comerciale, in timp ce etajele superioare sunt folosite pentru birouri.</p>
<p style="text-align: justify;">Cladirea beneficiaza de curte cu acces direct din Calea Victoriei, unde sunt amenajate locuri de parcare si functioneaza o terasa.</p>
<p style="text-align: justify;">Cladirea urmeaza sa intre intr-un proces de renovare, inclusiv a fatadei, autorizatia de construire fiind deja obtinuta.</p>