<p>Clădirea Nord City Tower este amplasată în partea de nord a Bucureștiului, în zona de birouri Pipera. Este situată pe Șoseaua Pipera Tunari, lângă noul pasaj peste calea ferată și vis-à-vis de centrul auto Porsche București Nord.</p>
<p>Zona s-a dezvoltat cu clădiri moderne, având funcțiuni variate: birouri pentru închiriere și sedii de firme, centre auto (showroom, service), dezvoltări rezidențiale.</p>
<p>Accesibilitatea auto în zona amplasamentului s-a îmbunătățit semnificativ în ultimii ani ca urmare a finalizării unor proiecte majore de infrastructură (Pasajul Pipera, lărgirea Șoselei Pipera-Tunari și pasajului peste Bulevardul Barbu Văcărescu). Transportul public include 2 linii de autobuz cu stație (capăt de linie) la 300 metri de clădire.</p>
<p>Nord City Tower este o clădire de birouri cu o suprafață închiriabilă de 9.693 m2 și 915 m2 / etaj. Clădirea include parcare subterană (97 locuri), parter și 10 etaje.</p>
<p>Clădirea are caracteristici de clasa A, cu BMS, HVAC, podea înălțată și tavan suspendat, ferestre cu deschidere, acces securizat, generator de back-up, detectoare de fum etc. Clădirea este sediu pentru companii internaționale de prestigiu precum Puma, TBI Credit, Honeycomb, Tymbark și Sodexo.</p>