<p>Birouri de închiriat în sectorul 1 în Băneasa Business &amp; Technology Park, componenta de birouri&nbsp; a proiectului imobiliar Băneasa, prevăzut să ajungă la finalizare la o suprafață totală de aproximativ 160.000 m2 de spații de birouri de clasa A.</p>
<p>Complexul este situat de-a lungul DN1, principala ieșire/intrare din București, care leagă capitala de aeroportul internațional Henri Coandă și mai departe cu Ploiești, Brașov și regiunea centrală a țării.</p>
<p>Proiectul beneficiază de o vizibilitate excelentă de pe DN1, șoseaua cu cel mai ridicat trafic auto din România. Transportul public din zonă include autobuze și linii express, care leagă proiectul de centrul de afaceri al Bucureștiului (Piața Victoriei-Charles de Gaulle) și alte zone din nordul capitalei.</p>
<p>Cele 2 clădiri existente ale proiectului au fost finalizate în 2008 și includ o suprafață închiriabilă de 26.000 m2, distribuită pe parter și 4 etaje. Clădirile sunt deservite de 795 locuri de parcare, situate în subteran și exterior.</p>
<p>Complexul este închiriat către companii internaționale de renume precum Unilever, BMW, DuPont, Adidas, Moeller Electric, Sonae Sierra etc.</p>