<p style="text-align: justify;">Birouri de inchiriat in Tunari 44, cladire moderna de birouri amplasata in zona centrala a Bucurestiului, la doar 250 de metri de Soseaua Stefan cel Mare (inelul median) si statia de metrou Stefan cel Mare.</p>
<p style="text-align: justify;">Cladirea este situata pe Strada Tunari, avand pozitie de colt la intersectia cu alte doua strazi, ceea ce ii confera o vizibilitate foarte buna, la distanta mica de obiective majore ale zonei centrale: Bulevardul Barbu Vacarescu (250 metri), Calea Dorobantilor (800 metri distanta), Piata Romana (900 metri) si Piata Victoriei (1,5 km).</p>
<p style="text-align: justify;">Vecinatatile includ functiuni variate: cladiri rezidentiale, cladiri de birouri, Parcul Circului, Complexul Sportiv Dinamo si Spitalul de Urgenta Floreasca, spatii comerciale de-a lungul inelului median, restaurante si cafenele etc. &nbsp;</p>
<p style="text-align: justify;">Accesul cu automobilul este excelent si se realizeaza pe Strada Tunari, artera cu dublu sens de circulatie care leaga inelul median (Soseaua Stefan cel Mare) de Strada Mihai Eminescu si Bulevardul Dacia. Zona are conexiuni rapide catre celelalte zone centrale si semicentrale, respectiv catre centrul de afaceri de la Piata Victoriei si zonele de nord ale capitalei.</p>
<p style="text-align: justify;">Transportul public include metrou la 3 minute de mers (statia Stefan cel Mare), statii de tramvai, autobuz si troleibuz in distanta pietonala de cladire (3-10 minute de mers).</p>
<p style="text-align: justify;">Tunari 44 este o cladire cu spatii de birouri de inchiriat si spatii comerciale de inchiriat, finalizata in 2007, desfasurata pe subsol, parter si 5 etaje (ultimul retras).</p>
<p style="text-align: justify;">Cladirea are o suprafata construita desfasurata de 1.418 m2, respectiv o suprafata inchiriabila de 1.221 m2 si balcoane / terase insumand 105 m2. Etajele curente (et. 1-3) au o suprafata inchiriabila de 207 m2 si balcon, cu un layout de tip open space.</p>
<p style="text-align: justify;">Parterul include un spatiu comercial de 150 m2, cu vitrine ample si posibilitatea amenajarii unei terase in lateralul cladirii. Etajele 1-5 sunt amenajate pentru birouri, in timp ce subsolul este utilizat ca spatiu de depozitare pentru chiriasii din cladire.</p>
<p style="text-align: justify;">Parcarea se realizeaza pe ambele laturi ale strazilor adiacente, disponibilitatea fiind mai buna decat in cazul altor zone centrale ale Bucurestiului. &nbsp;</p>