<p>Asirom Center este una dintre principalele clădiri de birouri din Timișoara, fiind situată în Piața Consiliului Europei, la intersecția a trei bulevarde, respectiv Calea Aradului, Calea Torontalului și Circumvalațiunii. Clădirea este amplasată vis-à-vis de Iulius Mall, la numai 700 metri distanță de zona ultracentrală a orașului.</p>
<p>Clădirea beneficiază de o poziție dominantă în cadrul intersecției, fapt ce îi conferă o vizibilitate excelentă. Accesibilitatea este excelentă, atât din punct de vedere auto, cât și pietonal. Transportul public include linii de autobuz și troleibuz, cu stații amplasate de-o parte și de alta a clădirii.</p>
<p>Asirom Center are o suprafață închiriabilă de 11.000 m2, distribuită pe subsol, parter și 11 etaje. Suprafața disponibilă pe etaj este de aproximativ 1.500 m2, ultimele 3 niveluri având un regim retras. Parcarea este situată în fața clădirii și include un număr de aproximativ 30 locuri.</p>
<p>Clădirea oferă standarde de clasa B, care includ A/C, tavan suspendat, ferestre cu deschidere, înălțime pe etaj &gt; 2.7 m, supraveghere video și detectoare de fum etc.</p>
<p>Asirom Center reprezintă o reală oportunitate de închiriere, oferind caracteristici excelente ale locației și accesibilității, oferind o mare disponibilitate de spații de birouri și un nivel avantajos al chiriei.</p>