<p>Clădirea de birouri Agrovet este situată în zona de nord a capitalei, în cartierul Aviației. Clădirea este amplasată la intersecția străzilor Siriului și Coculescu, la 150 metri distanță de Strada Al. Șerbănescu.</p>
<p>Dezvoltarea locației ca o mini-zonă de birouri, incluzând 4 clădiri în prezent, a fost impulsionată de vecinătatea (600 metri distanță) cu zona de birouri Nicolae Caramfil&nbsp; și cu noul pol de birouri de la intersecția Barbu Văcărescu cu Șoseaua Pipera. Locația este amplasată la ieșirea din București către Aeroportul Băneasa și Aeroportul Internațional Henri Coandă.</p>
<p>Clădirea are o bună accesibilitate cu automobilul, în timp ce infrastructura de transport public include stație de tramvai (Tramvai 5 Aviației-Unirii) în imediata vecinătate și stația de metrou Aurel Vlaicu la 600 metri distanță.</p>
<p>Centrul de Afaceri Agrovet este dezvoltat pe subsol, parter și 5 etaje. Are o suprafață închiriabilă de 2.800 m2, cu o suprafață a etajului curent de 500 m2. Parcarea are o capacitate de 40 automobile.</p>
<p>Centrul are specificații de clasa B, incluzând A/C, tavan suspendat, ferestre cu deschidere, access securizat, generator de back-up și detectoare de fum. Facilitățile clădirii includ și cantină proprie și sală de conferință cu 85 locuri.</p>