<p>Închiriere Spațiu Birou În Sky Tower in cladirea emblemă SKY TOWER. Aceasta este deținută de Raiffeisen Property International, companie cu peste 20 de ani de experiență în real-estate și care a dezvoltat peste 35 de proiecte majore în 13 țări europene. SKY TOWER a fost dezvoltat ca parte a unui proiect mixt care mai include o clădire de birouri de 16.000 m2 închiriată complet de Raiffeisen Bank și centrul comercial Promenada Mall (40.300 m2 GLA).&nbsp;&nbsp;</p>
<p>SKY TOWER este cea mai înaltă clădire din România, amplasată în nordul capitalei, în cartierul de birouri Barbu Văcărescu, dezvoltat în ultimii ani în jurul stației de metrou Aurel Vlaicu, la intersecția Bulevardului Barbu Văcărescu cu Calea Floreasca și Șoseaua Pipera.</p>
<p>Cartierul Barbu Văcărescu a devenit în ultimii ani cea mai efervescentă locație imobiliară din România, dezvoltându-se drept noul cartier de afaceri al Bucureștiului. Zona include 230.000 m2 de spatii moderne de birouri, în timp ce alți 200.000 m2 sunt anunțați pentru livrare în următorii 2-3 ani.</p>
<p>Locația beneficiază de o accesibilitate foarte bună cu automobilul, având legături directe cu Piața Charles de Gaulle (2.5 km) - Piața Victoriei (4 km) și Aeroportul Internațional Henri Coandă etc. Transportul public include stații de metrou (Aurel Vlaicu), autobuz și tramvai în vecinatatea clădirii.</p>
<p>SKY TOWER are 37 de etaje peste nivelul solului și o înălțime totală de 137 metri (5S+P+36+37 tehnic), având o arhitectură deosebită și vizibilitate excelentă din toată zona de nord a Capitalei. Turnul are o suprafață închiriabilă de 40.450 m2, cu 1.157,7 m2 pe nivel. Este deservită de o parcare cu 518 locuri amplasate integral în subteran.</p>
<p>SKY TOWER are pre-certificare LEED (Gold Level) și certificare verde OGN – DGNG. Este o clădire de clasa A, având specificații care includ BMS, HVAC, Security Management System, podea înalțată și tavan suspendat, generator de back-up, detectoare de fum și sprinklere etc.</p>
<p>Turnul a fost finalizat în 2013 și are în prezent un grad de ocupare de peste 90%, incluzând chiriași majori precum Oracle, Raiffeisen Bank, PeliFilip, 1&amp;1 etc.</p>