<p style="text-align: justify;">Inchiriere birouri in sector 1, la intersectia Strazii Nicolae Caramfil cu Intrarea Gheorghe Simionescu, la 325 de metri distanta de Soseaua Pipera si 10 minute de mers de metrou Aurel Vlaicu si centrul comercial Promenada Mall.</p>
<p style="text-align: justify;">Cladirea beneficiaza de o vizibilitate excelenta la bulevardul principal, fiind situata in proximitatea <a href="https://hotelstil.ro/">Hotelului Best Western Stil</a> si la 700 de metri de Parcul Herastrau.</p>
<p style="text-align: justify;">Vecinatatile includ numeroase cladiri de birouri desfasurate de-a lungul Strazii Nicolae Caramfil, blocuri rezidentiale noi cu profil peste medie desfasurate intre Caramfil si Soseaua Nordului, cartierul de blocuri Aviatiei, unitati de cazare, spatii comerciale si de servicii, Parcul Herastrau etc.</p>
<p style="text-align: justify;">Accesul cu automobilul se face direct din Strada Nicolae Caramfil, artera importanta cu 2 benzi pe sens si locuri de parcare pe lateral, avand conexiuni rapide catre Piata Charles de Gaulle – Piata Victoriei, iesirea din Bucuresti catre Aeroportul International Henri Coanda, respectiv catre celelalte zone de birouri din nordul capitalei.</p>
<p style="text-align: justify;">Transportul public include statii de autobuz la 2-5 minute de mers de cladire, respectiv metrou (statia Aurel Vlaicu), tramvai si autobuze concentrate la 10 minute de mers, langa Promanada Mall.</p>
<p style="text-align: justify;">Caramfil 69 este o cladire modernizata si transformata integral in birouri in anul 2014, desfasurata pe demisol, parter si 5 etaje, cu o suprafata utila pe etaj de 110 m2. Layout-ul etajelor este de tip open space, cu partitii usoare de rigips / sticla de la caz la caz.</p>
<p style="text-align: justify;">Imobilul beneficiaza de 16 locuri de parcare exterioare, grupate doua cate doua, amplasate vis-a-vis de cladire.</p>
<p style="text-align: justify;">Specificatiile cladirii includ tavan casetat, A/C in fiecare incapere, centrala termica pentru fiecare 2 etaje, ferestre cu deschidere, acces securizat etc. &nbsp;</p>