<p>Clădirea cu spații de birouri de închiriat este amplasată în zona centrală a municipiului Timișoara, pe Strada Gheorghe Doja, la numai 750 de metri distanta de km 0 al orașului (Catedrala Metropolitană, Piața Victoriei).</p>
<p>Vecinătațile includ clădiri istorice cu funcțiuni rezidențiale și complementar administrative / birouri, parte a zonei istorice a orașului.</p>
<p>Proiectul de clădire de birouri Casa Doja beneficiază de o accesibilitate facilă din zona ultracentrală și facilități de transport public. Accesul auto în zona este realizat pe străzi cu sens unic, beneficiind de un trafic fluent, în timp ce pe Strada Gheorghe Doja accesul auto este permis doar riveranilor și liniei de tramvai cu stații amplasate în distanța pietonală de clădire.</p>
<p>Casa Doja este o clădire istorică, reconstruită conform standardelor moderne, construcția fiind finalizată în mai 2016. Clădirea include subsol, parter și 2 etaje, însumând o suprafață închiriabilă totală de 1.304 m2.</p>
<p>Clădirea beneficiază de parcare dedicată cu 26 locuri în sistem Klauss.</p>