<p style="text-align: justify;">Cladirea de birouri Plevnei 53 este amplasata in centrul Bucurestiului, zona Eroilor, pe Calea Plevnei, langa intersectia cu Strada Berzei / Vasile Parvan. In vecinatate se afla Opera Romana si Parcul Operei (150 m), respectiv statia de metrou Eroilor (700 m).</p>
<p style="text-align: justify;">Accesul cu automobilul se realizeaza direct din Calea Plevnei, artera majora a capitalei cu doua benzi pe sens. Zona beneficiaza de acces excelent catre principalele piete ale zonei centrale: Piata Universitatii (prin Calea Stirbei Voda - Calea Victoriei), Piata Victoriei (pe strada Berzei si Strada Buzesti) si Piata Unirii (prin Strada Vasile Parvan si Splaiul Independentei).</p>
<p style="text-align: justify;">Transportul public include statii de autobuz, troleibuz si tramvai amplasate la maximum 170 de metri distanta de cladire, respectiv statia de metrou Eroilor la 5-7 minute de mers pe jos.</p>
<p style="text-align: justify;">Cladirea de birouri Plevnei 53 are o suprafata totala inchiriabila de 2.400 m2, desfasurata pe demisol, parter si 7 etaje. Suprafata etajului curent este de 300 m2. Primele 4 niveluri ale cladirii sunt ocupate de compania Generali.</p>
<p style="text-align: justify;">Cladirea are specificatii de clasa B.</p>