<p>Victoriei Offices este o clădire de birouri amplasată în Piața Victoriei, km 0 al municipiului Timișoara. Locația este parte a centrului istoric al orașului, fiind amplasată adiacent zonei de high street, la numai 150 metri de Catedrala Metropolitană și Parcul Catedralei.</p>
<p>Locația ultracentrală îi conferă clădirii o accesibilitate excelentă din toate zonele orașului, atât cu automobilul cât și cu mijloacele de transport în comun. Accesul în clădire se face exclusiv dinspre zona pietonală Piața Victoriei, parcare pentru automobile fiind disponibilă pe străzile din jur (Piatra Craiului, parcarea din fata Hotelului Timișoara etc.). Infrastructura de transport public include stație de tramvai și autobus în vecinătate, precum și troleibuz accesibil pietonal.</p>
<p>Victoriei Offices a fost finalizată în acest an și&nbsp; are o suprafață închiriabilă de 1.000 m2. Clădirea include parter și 3 etaje, având o suprafață pe nivel de 225 m2.&nbsp;</p>
<p>Specificațiile clădirii includ HVAC, tavan suspendat, ferestre cu deschidere, access securizat, detectoare de fum și sprinklere etc. Clădirea beneficiază de o zonă comercială cu magazine și restaurant în imediata vecinătate.</p>