<p style="text-align: justify;">Optica Business Park este amplasat în partea de sud-est a municipiului Timișoara, pe Calea Buziașului, parte a zonei industriale și de birouri dezvoltate la ieșirea către Moșnita. Parcul se găsește la 500 de metri distanță de sensul giratoriu Piața Gheorghe Domașneanu.</p>
<p style="text-align: justify;">Zona a cunoscut o dezvoltare importantă în ultimii ani, atrăgând investiții majore din partea Continental Automotive (producție și centru R&amp;D), Lisa Draexlmaier, Saguaro, TRW Automotive, Elbromplast etc. Zona are un caracter mixt care include industrial, birouri și rezidențial.</p>
<p style="text-align: justify;">Locația are o accesibilitate bună, având access direct la bulevarde majore către celelalte zone ale orașului (Calea Stan Vidrighin, Bdul. Iosif Bulbuca, Str. C.Prezan, Calea Buziașului). Transportul public este reprezentat de o stație de tramvai (linia 4) amplasată chiar în fața parcului, asigurând conexiunea cu zona ultracentrală și restul mijloacelor de transport.&nbsp;</p>
<p style="text-align: justify;">Optica Business Park este închiriat către companii internaționale de prestigiu precum Continental si Linde Gaz.</p>