<p style="text-align: justify;">Clădirea de birouri United Business Center 0 (UBC 0) din ansamblul mixt Iulius Town Timișoara are o structură 2S+S+Dp+D+15F+2Et și o suprafață totală închiriabilă de 32.000 mp.</p>
<p style="text-align: justify;">UBC 0 va reprezenta noua generație de clădiri office premium&nbsp; din Timişoara, ce îmbină elemente de arhitectură contemporană cu dotări tehnice de ultimă generaţie, care au un impact major în confortul angajaților și pentru un consum responsabil de resurse.&nbsp;</p>
<p style="text-align: justify;">Clădirea va beneficia de implementarea tehnologiei Building Management System (BMS), ce va ajuta la monitorizarea şi controlarea integrată a echipamentelor de ventilaţie, iluminare, energie electrică, securitate şi protecţie. Totodată, UBC 0 este proiectată și construită după principiile internaționale pentru clădiri verzi, fiind în curs de certificare LEED, standard dezvoltat de US Green Building Council care măsoară implementarea criteriilor de sustenabilitate. Pentru încurajarea mobilității prin mijloace alternative de transport, imobilul dispune de dușuri și vestiare pentru bicicliști, dar și spații dedicate pentru parcarea bicicletelor și stații de încărcare a mașinilor electrice.&nbsp;</p>
<p style="text-align: justify;">UBC 0 este cea de-a patra clădire de birouri din cadrul United Business Center Timișoara. Parte a ansamblului mixed-use Iulius Town, oferă acces la numeroase servicii și facilități, precum: zonă de retail cu peste 450 de branduri, restaurante și cafenele tematice, foodcourt, cel mai mare centru de fitness din țară, cinema multiplex cu 12 săli, inclusiv conceptul VIP, facilități educative, servicii medicale și nu numai, birouri ale instituțiilor publice, dar și un parc de 5 hectare.</p>